חטיבת מנשה

חטיבת מנשה (ידועה גם כחטיבת ג'נין) היא חטיבה מרחבית (חטמ"ר) של צה"ל שתפקידה להשליט חוק וסדר בגזרות ג'נין ומחומש הכפרים ולמנוע אירועי פח"ע וטרור פלסטיני. החטיבה נמצאת תחת פיקוד אוגדת איו"ש. בסמל החטיבה מופיעים הרי הגלבוע.

מפקדה
באוגוסט 1971 הוקם מחנה דותן, דרומית-מערבית לג'נין, שהיה בסיס טירונות עבור נוער בסיכון בדומה לנערי רפול, בכפיפות לגדוד 908 ששכן במחנה 80 שהיה בסיס טירוני (בט"ר) הנח"ל. בשנות ה-90, עם ביצוע שלב א' בהסכמי אוסלו הפך מחנה דותן למִפקדת חטיבת מנשה (מפח"ט מנשה) והפסיק לשמש כמחנה טירונים. באוקטובר 2004 בוצע במקום פיגוע ירי שבו נהרג חייל צה"ל. בספטמבר 2005, כחלק מתוכנית ההתנתקות, פונה מחנה דותן. מפקדת החטיבה ממוקמת כיום במחנה סמוך למנחת עין שמר.

 מבנה וייעוד 
בשונה משאר החטיבות המרחביות באיו"ש, חטיבת מנשה לא אחראית על עיר פלסטינית מרכזית אחת בלבד, אלא על שתיים: ג'נין וטובאס.

גזרת החטיבה משתרעת על פני שטח נרחב ומוקפת מצדה הצפוני והמערבי בגדר ההפרדה, המפרידה בין שטחי איו"ש ועורף ישראל. מדרום הגזרה גובלת בחטיבת שומרון ובחטיבת אפרים, וממזרח בחטיבת הבקעה.

בנוסף לערים, בגזרת החטיבה ישנם מאות כפרים פלסטינים, לדוגמה יעבד וברטעה. הכפרים מתחלקים בין נפת טולכרם לנפת ג'נין, ורבים מהם נמצאים בשטחי A. בגזרה ישנן מספר מחנות פליטים כאשר המרכזית ביניהן היא מחנה הפליטים ג'נין. והעיירה קבאטיה.

כמו כן, בגזרה ישנן מספר התיישבויות, כמו מבוא דותן, וגוש היישובים המונה את שקד, ריחן, חיננית וטל מנשה. בעקבות תוכנית ההתנתקות פונו בגזרת החטיבה שלוש התנחלויות – גנים, כדים ושא־נור.

 מבנה החטיבה 
במפקדת החטמ"ר מחלקות שונות, ביניהן פלוגת תקשוב (פלחי"ק), פלוגת כ"ג של מג"ב, ימ"ס מג"ב, מחלקת מודיעין, רפואה, שלישות, לוגיסטיקה וטנ"א. במפקדה נמצאים גם מחלקת צמ"ה מפלוגת הצמ"ה (ציוד מכני הנדסי) של אוגדת איו"ש ("חתולי הבר") אשר מופעלים תחת הקהנ"ח (קצין ההנדסה החטיבתי), גששים, מחלקת אג"ם (אגף המבצעים) וכמו כן מחלקת הגמ"ר (הגנה מרחבית) האחראית על הקשר עם ההתנחלויות בגזרת החטיבה.

 גדודי החטיבה 
לחטיבה כפופים שלושה גדודי מילואים: 941, 7014 ו־9306. לחטיבה יש גם גדוד הגמ"ר.

 גדוד נצח ישראל 941 
גדוד נצח ישראל 941 הוקם ב־2009 כגדוד מילואים במסגרת הדומה לגדוד נצח יהודה החרדי, ורוב חיילי הגדוד הם יוצאי גדוד נצח יהודה.

מפקדי החטיבה
שםתקופת כהונההערות עמוס מלכא  1987–1989  מפקדה הראשון, לימים ראש אמ"ן וראש מפקדת חילות השדה ציון ספיר  1989–1991  לימים ראש חטיבת ניהול והדרכה במפקדת חילות השדה אמל אסעד  1991–1993  לימים מפקד מנהלת תיאום וקישור יואב גלנט  1993–1994  לימים אלוף פיקוד הדרום ושר הביטחון דני שחר  1994–1996  אילן פז  1996–1997  לימים ראש המנהל האזרחי פנחס לוי  1997–1999  לימים סגן מפקד אוגדת עזה אפי כהן 1999–2001  דן חפץ  2001–2003  אורן אבמן  2003–2005  לימים מפקד עוצבת עידן הרצי הלוי  2005–2007  לימים הרמטכ"ל ה-23ליאור כרמלי  2007–2009  לימים ראש אגף התקשוב רון וייזל  2009–2011   רסאן עליאן  2011–2013  לימים מתאם פעולות הממשלה בשטחים אורן זיני  2013–2015  לימים מפקד המרכז לאימונים באש במל"י חזי נחמה  2015–2017  לימים מפקד חטיבת אלכסנדרוני שרון אלטיט  2017–2019  לימים מפקד מרכז הכשרות היסוד יאיר פלאי  2019–2021  לימים מפקד אוגדת הבשן אריק מויאל  2021–2023  מפקד החטיבה במבצע שובר גלים איוב כיוף  2023–2025  מפקד החטיבה במלחמת חרבות ברזל  מתן פלדמן  2025–הווה  מפקד החטיבה הנוכחי

קישורים חיצוניים

אתר רבנות חטמ"ר מנשה

הערות שוליים

*
מנשה
מנשה